*****

ΚΑΝΟΝΙΣΜΟΣ (ΕΟΚ) αριθ. 101/85 ΤΗΣ ΕΠΙΤΡΟΠΗΣ

της 15ης Ιανουαρίου 1985

για την τροποποίηση του κανονισμού (ΕΟΚ) αριθ. 1725/79 περί των λεπτομερειών παροχής ενισχύσεων στο αποκορυφωμένο γάλα που μεταποιείται σε σύνθετες τροφές και στο αποκορυφωμένο γάλα σε σκόνη που προορίζεται για τη διατροφή μόσχων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 804/68 του Συμβουλίου της 27ης Ιουλίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1557/84 (2), και ιδίως το άρθρο 10 παράγραφος 3,

Εκτιμώντας:

ότι ο κανονισμός (ΕΟΚ) αριθ. 3714/84 της Επιτροπής (3) καθορίζει τους όρους χορήγησης της ενίσχυσης η οποία αναφέρεται στο άρθρο 2 παράγραφος 1 στοιχεία ε) και στ) και παράγραφος 2 του κανονισμού (ΕΟΚ) αριθ. 986/68 του Συμβουλίου (4), όπως τροποποιήθηκε τελευταία από τον κανονισμό (ΕΟΚ) αριθ. 2128/84 (5), για το μερικώς αποκορυφωμένο γάλα σε σκόνη το οποίο προορίζεται για τη διατροφή των ζώων· ότι ο παρασκευαστής σύνθετων τροφών που χρησιμοποιεί το μερικώς αποκορυφωμένο γάλα σε σκόνη μπορεί να λάβει την ενίσχυση που προβλέπεται στον κανονισμό (ΕΟΚ) αριθ. 1725/79 της Επιτροπής (6), όπως τροποποιήθηκε τελευταία από τον κανονισμό (ΕΟΚ) αριθ. 797/84 (7) · ότι πρέπει, συνεπώς, να προβλεφθούν οι αναγκαίες προσαρμογές του εν λόγω κανονισμού·

ότι πρέπει, για τον υπολογισμό της ενίσχυσης στο αποκορυφωμένο γάλα σε σκόνη που καταβάλλεται βάσει του κανονισμού (ΕΟΚ) αριθ. 1725/79, να ληφθεί υπόψη η ενίσχυση που ενδεχομένως καταβλήθηκε για τις λιπαρές ουσίες του γάλακτος κατ' εφαρμογή του κανονισμού (ΕΟΚ) αριθ. 3714/84· ότι πρέπει, ως εκ τούτου, να καθοριστεί ένας συντελεστής που θα προσδιορίζει την ποσότητα του γάλακτος σε σκόνη που περιέχεται στο προϊόν·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμό (ΕΟΚ) αριθ. 1725/79 τροποποιείται ως εξής:

1. Το άρθρο 1 αντικαθίσταται από το ακόλουθο κείμενο:

«Άρθρο 1

1. Με την επιφύλαξη των διατάξεων που διέπουν τις ειδικές ενισχύσεις που προβλέπονται στο άρθρο 2α παράγραφος 4 του κανονισμού (ΕΟΚ) αριθ. 986/68, ενισχύσεις χορηγούνται για:

α) το αποκορυφωμένο γάλα σε σκόνη που αναφέρεται στο άρθρο 2 παράγραφος 1 στοιχεία γ), δ), ε) και στ) του κανονισμού (ΕΟΚ) αριθ. 986/68, είτε μετουσιωμένο σύμφωνα με τις διατάξεις του άρθρου 2, είτε χρησιμοποιούμενο στην παρασκευή σύνθετων τροφών για τα ζώα υπό τους όρους που αναφέρονται στο άρθρο 4·

β) το αποκορυφωμένο γάλα που αναφέρεται στο άρθρο 2 παράγραφος 1 στοιχείο δ) και στην παράγραφο 2 του κανονισμού (ΕΟΚ) αριθ. 986/68, το οποίο χρησιμοποιείται στην παρασκευή σύνθετων τροφών για ζώα, στην περίπτωση που η σύνθετη τροφή ανταποκρίνεται στους όρους αναφέρονται αναφέρονται στο άρθρο 4.

Με τον όρο αποκορυφωμένο γάλα ή αποκορυφωμένο γάλα σε σκόνη, όταν πρόκειται για ενισχύσεις που αναφέρονται στο άρθρο 2 παράγραφος 1 στοιχεία γ) και δ) του κανονισμού (ΕΟΚ) αριθ. 986/68, νοείται, στο πλαίσιο του παρόντος κανονισμού, επίσης το βουτυρόγαλα ή το βουτυρόγαλα σε σκόνη.

2. Το αποκορυφωμένο γάλα και το αποκορυφωμένο γάλα σε σκόνη που αναφέρονται στο άρθρο 2 παράγραφος 1 στοιχεία γ) και δ) του κανονισμού αριθ. 986/68 δεν μπορούν να λάβουν την ενίσχυση παρά μόνον εάν, κατά την παρασκευή τους σύμφωνα με την παράγραφο 1:

α) δεν έχουν υποστεί καμία προηγούμενη προσθήκη,

και

β) δεν έχουν λάβει ή δεν πρόκειται να λάβουν ενίσχυση ή να τύχουν μείωσης της τιμής δυνάμει άλλων κοινοτικών διατάξεων.

3. Ωστόσο, το αποκορυφωμένο γάλα ή το αποκορυφωμένο γάλα σε σκόνη που αναφέρεται στο άρθρο 2 παράγραφος 1 στοιχεία γ) και δ) του κανονισμού (ΕΟΚ) αριθ. 986/68, ενσωματωμένα προηγουμένως σε μείγμα, μπορούν να λάβουν ενίσχυση υπό τον όρο ότι το μέιγμα χρησιμοποιήθηκε στην παρασκευή των σύνθετων ζωοτροφών κατά την έννοια του άρθρου 4 παράγραφος 1 και ότι το μείγμα κατά τη χρησιμοποίηση αυτή δεν περιείχε άλλα προϊόντα παρά μόνον:

α) αποκορυφωμένο γάλα σε σκόνη που ανταποκρίνεται στους όρους που αναφέρονται στην παράγραφο 2 και ανάλογα με την περίπτωση,

β) λιπαρές ουσίες,

γ) βιταμίνες,

δ) μεταλλικά άλατα,

ε) ζαχαρόζη,

στ) αντισυσσωρευτικούς ή/και ρευστοποιητικούς παράγοντες, 0,3 % κατ' ανώτατο όριο,

ζ) άλλους τεχνολογικούς λιποδιαλυτικούς παράγοντες, κυρίως παράγοντες αντιοξειδωτικούς και γαλακτοποιητές βοηθητικής ροής.

4. Η μέγιστη περιεκτικότητα σε νερό του αποκορυφωμένο γάλακτος σε σκόνη καθορίζεται σε 5 %.

Αυτή η μέγιστη περιεκτικότητα σε νερό εφαρμόζεται στο στάδιο και υπό τους όρους που αναφέρονται στο άρθρο 10 παράγραφος 1.

Όταν πρόκειται για μείγμα κατά την έννοια της παραγράφου 3, η περιεκτικότητα σε νερό υπολογίζεται επί της λιπαρής ουσίας του μείγματος.

Όσον αφορά την ποσότητα για την οποία η περιεκτικότητα σε νερό υπερβαίνει το 5 %, το ποσό της ενίσχυσης ελαττώνεται κατά 1 % για κάθε κλάσμα επιπλέον του 0,2 % της περιεκτικότητας σε νερό.

5. Για τον υπολογισμό της ενίσχυσης που πρόκειται να καταβληθεί και για την τήρηση των ποσοτικών προδιαγραφών του παρόντος κανονισμού για τις ποσότητες του αποκορυφωμένο γάλακτος σε σκόνη που αναφέρονται στο άρθρο 2 παράγραφος 1 στοιχεία ε) και στ) του κανονισμού (ΕΟΚ) αριθ. 986/68, και του αποκορυφωμένου γάλακτος που αναφέρεται στο άρθρο 2 παράγραφος 2 του ίδιου κανονισμού, καθορίζεται συντελεστής 0,9.»

2. Στο άρθρο 4 παράγραφος 1, η εισαγωγική φράση αντικαθίσταται από το ακόλουθο κείμενο:

«Ως σύνθετες τροφές νοούνται, κατά την έννοια του άρθρου 2 παράγραφος 1 στοιχεία δ), ε) και στ) του κανονισμού (ΕΟΚ) αριθ. 986/68, τα προϊόντα:».

3. Το κείμενο του άρθρου 8 παράγραφος 3 στοιχείο ε) αντικαθίσταται από το ακόλουθο κείμενο:

«ε) ημερομηνία παράδοσης, ποσότητες και περιεκτικότητα σε λιπαρή ουσία του αποκορυφωμένου γάλακτος και του αποκορυφωμένου γάλακτος σε σκόνη που παραδίδονται στη φυσική τους κατάσταση ή υπό μορφή μειγμάτων που χρησιμοποιούνται για την παρασκευή σύνθετων ζωοτροφών, καθώς και το όνομα και η διεύθυνση του προμηθευτή·».

4. Το κείμενο του άρθρου 8 παράγραφος 3 στοιχείο ζ), αντικαθίσταται από το ακόλουθο κείμενο:

«ζ) ημερομηνία πωλήσεως, ποσότητες και περιεκτικότητα σε λιπαρή ουσία του αποκορυφωμένο γάλακτος, του αποκορυφωμένου γάλακτος σε σκόνη και των σύνθετων ζωοτροφών, καθώς και το όνομα και η διεύθυνση του παραλήπτη·».

5. Το κείμενο του άρθρου 10 παράγραφος 2 στοιχείο ζ), αντικαθίσταται από το ακόλουθο κείεμνο:

«α) ο έλεγχος των επιχειρήσεων αφορά κυρίως:

αα) όσον αφορά το αποκορυφωμένο γάλα και το αποκορυφωμένο γάλα σε σκόνη που αναφέρονται στο άρθρο 2 παράγραφος 1 στοιχεία γ) και δ) του κανονισμού (ΕΟΚ) αριθ. 986/68:

- τη σύνθεση του αποκορυφωμένου γάλακτος και του αποκορυφωμένου γάλακτος σε σκόνη που χρησιμοποιούνται στη φυσική τους κατάσταση για να ελεγχθεί αν τηρούνται οι διατάξεις του άρθρου 1 παράγραφοι 2 και 4,

- τη σύνθεση των μειγμάτων που χρησιμοποιούνται για να ελεγχθεί η τήρηση των διατάξεων του άρθρου 1 παράγραφοι 3 και 4,

- τη σύνθεση των παρασκευασμάτων σύνθετων τροφών για να ελεγχθεί αν τηρούνται οι διατάξεις του άρθρου 4.

Ο έλεγχος πρέπει να συνίσταται στη διαπίστωση απουσίας του αποκορυφωμένου γάλακτος σε σκόνη που χρησιμοποιείται στη φυσική του κατάσταση υπό μορφή δειγματος, κυρίως, των εξής προϊόντων:

- άλευρο μηδικής και χορτάλευρο,

- τριμμένα σιτηρά,

- άμυλο κα φουσκωμένο άμυλο,

- τριμμένοι πλακούντες,

- ιχθυάλευρο,

- τριμμένοι πλακούντες ή/και άλευρο αποξηραμένων κραμβόσπορων ή/και γογγυλόσπορων, από τους οποίους έχει αφαιρεθεί το λίπος,

- άλευρο χόρτου ή/και άχυρο,

- προϊόντα φυτικής προέλευσης που προορίζονται για τη διατροφή ζώων εκτός από αυτά που αναφέρονται στις προηγούμενες περιπτώσεις·

ββ) όσον αφορά το αποκορυφωμένο γάλα και το αποκορυφωμένο γάλα σε σκόνη που αναφέρονται στο άρθρο 2 παράγραφος 1 στοιχεία ε) και στ) και στην παράγραφος 2 του κανονισμού (ΕΟΚ) αριθ. 986/68:

- τη σύνθεση των παρασκευασμένων σύνθετων τροφών για να ελεγχθεί εάν τηρούνται οι διατάξεις του άρθρου 4·».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 15 Ιανουαρίου 1985.

Για την Επιτροπή

Frans ANDRIESSEN

Μέλος της Επιτροπής

(1) ΕΕ αριθ. L 148 της 28. 6. 1968, σ. 13.

(2) ΕΕ αριθ. L 150 της 6. 6. 1984, σ. 6.

(3) ΕΕ αριθ. L 341 της 29. 12. 1984, σ. 65.

(4) ΕΕ αριθ. L 169 της 18. 7. 1968, σ. 4.

(5) ΕΕ αριθ. L 196 της 26. 7. 1984, σ. 6.

(6) ΕΕ αριθ. L 199 της 7. 8. 1979, σ. 1.

(7) ΕΕ αριθ. L 86 της 29. 3. 1984, σ. 22.